User talk:Jatin7861

भारत के सबसे बड़े महाकाव्यों में से एक रामायण में श्रीलंका के दानवों के राजा रावण सबसे प्रमुख पात्रों में से एक है। रावण ने साधू के वेश में भगवान राम की पत्नी सीता का वनवास के दौरान जंगल से अपहरण कर लिया था। उस समय मां सीता पति राम और देवर लक्ष्मण के आने का इंतजार कर रही थी।

अजर अमर है राक्षसों के राजा रावण के भाई विभीषण, जानें कैसे

ज़ी मीडिया ब्‍यूरो ट्रेंडिंग न्यूज़ नई दिल्ली: भारत के सबसे बड़े महाकाव्यों में से एक रामायण में श्रीलंका के दानवों के राजा रावण सबसे प्रमुख पात्रों में से एक है। रावण ने साधू के वेश में भगवान राम की पत्नी सीता का वनवास के दौरान जंगल से अपहरण कर लिया था। उस समय मां सीता पति राम और देवर लक्ष्मण के आने का इंतजार कर रही थी। रावण जबरदस्ती पुष्पक विमान से सीता को लंका लेकर चला गया था। हम पढ़ते आ रहे हैं रावण ने सीता का अपहरण किया था, राम और लक्ष्मण उन्हें ढ़ूंढने गए थे। सीता की खोज में राम और लक्ष्मण दोनों भाई को जटायू, सुग्रीव, हनुमान, नल और नील, जाम्बवन्त ने मदद की थी। लेकिन इनके अलावा वह कौन है जिसने रावण पर राम के विजय में महत्वपूर्ण हथियार का काम किया। वह है रावण का भाई विभीषण।

एक दानव परिवार से ताल्लुक रखने के बावजूद, विभीषण का झुकाव भगवान राम की ओर था। उन्होंने अपने भाई को कुकर्मों के लिए चेतावनी दी थी। वह अपने भाई द्वारा दूसरे की पत्नी का अपरहण करने जैसे कृत्य का सराहना नहीं करते थे। लेकिन उनके बार-बार अनुरोध के बावजूद रावण ने सीता को कैद में रखा और भगवान राम के खिलाफ युद्ध छेड़ने का फैसला किया था।

सत्य और धर्म के मार्ग पर चलने के लिए विभीषण अपने सगे भाई रावण के खिलाफ भगवान राम की सेना में शामिल हो गए थे। वह रावण की मृत्यु का रहस्य जानता था। उसने इस रहस्य की जानकारी भगवान राम को दे दी। उसके बाद राम ने रावण पर विजय प्राप्त कर सीता को वापस लाया।